CELEX: 32017R1111
Language: et
Date: 2017-06-22 00:00:00
Title: Komisjoni rakendusmäärus (EL) 2017/1111, 22. juuni 2017, milles sätestatakse karistuste ja muude meetmete kohta teabe esitamise menetluste ja vormide rakenduslikud tehnilised standardid vastavalt Euroopa Parlamendi ja nõukogu direktiivile 2014/65/EÜ (EMPs kohaldatav tekst )

23.6.2017   
               
               
                  ET
               
               
                  Euroopa Liidu Teataja
               
               
                  L 162/14
               
            KOMISJONI RAKENDUSMÄÄRUS (EL) 2017/1111,
      22. juuni 2017,
      milles sätestatakse karistuste ja muude meetmete kohta teabe esitamise menetluste ja vormide rakenduslikud tehnilised standardid vastavalt Euroopa Parlamendi ja nõukogu direktiivile 2014/65/EÜ
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 15. mai 2014. aasta direktiivi 2014/65/EL finantsinstrumentide turgude kohta ning millega muudetakse direktiive 2002/92/EÜ ja 2011/61/EL, (1) eriti selle artikli 71 lõiget 7,
      ning arvestades järgmist:
      
                  (1)
               
               
                  Asjakohane on kehtestada ühtsed menetlused ja vormid, mille kohaselt esitavad pädevad asutused Euroopa Väärtpaberiturujärelevalvele (ESMA) teavet direktiivi 2014/65/EL artiklis 71 osutatud karistuste ja muude meetmete kohta.
               
            
                  (2)
               
               
                  Selleks et hõlbustada teabevahetust pädevate asutuste ja ESMA vahel ning hoida ära põhjendamatuid viivitusi või teabe esitamata jätmist, peaks iga pädev asutus määrama karistusi ja muid meetmeid käsitleva teabe edastamiseks spetsiaalse kontaktpunkti.
               
            
                  (3)
               
               
                  Tagamaks, et ESMA saab nõuetekohaselt tuvastada ja registreerida kogu teabe, mille pädevad asutused peavad kehtestatud karistuste ja meetmete kohta esitama, peaksid pädevad asutused esitama üksikasjaliku ja ühtse teabe, kasutades selleks ettenähtud vorme.
               
            
                  (4)
               
               
                  Selleks et lisada asjakohane teave karistusi ja muid meetmeid käsitlevasse aastaaruandesse, mille ESMA avaldab vastavalt direktiivi 2014/65/EL artiklile 71, peaksid pädevad asutused esitama teabe selleks ette nähtud vorme kasutades ning märkima selgelt ära, milliseid nende siseriiklikesse õigusaktidesse üle võetud direktiivi 2014/65/EÜ sätteid rikuti.
               
            
                  (5)
               
               
                  Järjepidevuse huvides ja finantsturgude sujuva toimimise tagamiseks tuleb käesoleva määruse sätteid ja vastavaid direktiivi 2014/65/EL üle võtvaid siseriiklikke sätteid hakata kohaldama samast kuupäevast.
               
            
                  (6)
               
               
                  Käesolev määrus põhineb rakenduslike tehniliste standardite eelnõul, mille ESMA esitas komisjonile.
               
            
                  (7)
               
               
                  ESMA ei korraldanud käesoleva määruse aluseks olevate rakenduslike tehniliste standardite eelnõu kohta avatud avalikku konsultatsiooni ega analüüsinud asjaomaste pädevate asutuste jaoks standardvormide ja -korra kehtestamisega kaasnevaid võimalikke kulusid ega kasu, kuna see oleks olnud ebaproportsionaalne nende kohaldamisala ja mõjuga, võttes arvesse, et rakenduslike tehniliste standardite adressaadid oleksid üksnes liikmesriikide pädevad asutused, mitte turuosalised.
               
            
                  (8)
               
               
                  ESMA on palunud esitada arvamuse väärtpaberituru sidusrühmade kogul, mis on loodud kooskõlas Euroopa Parlamendi ja nõukogu määruse (EL) nr 1095/2010 artikliga 37 (2),
               
            ON VASTU VÕTNUD KÄESOLEVA MÄÄRUSE:
      Artikkel 1
      Kontaktpunktid
      1.   Iga pädev asutus määrab artiklite 2–6 kohase teabe esitamisega seotud mis tahes küsimuste käsitlemiseks ühtse kontaktpunkti.
      Pädevad asutused teavitavad Euroopa Väärtpaberiturujärelevalvet (ESMA) esimese lõigu kohaselt määratud kontaktpunktidest.
      2.   ESMA määrab lõikes 1 osutatud teabe saamiseks kontaktpunkti.
      3.   ESMA avaldab teabe lõikes 2 osutatud kontaktpunkti kohta oma veebisaidil.
      Artikkel 2
      Teabe esitamise menetlused ja vormid
      1.   Pädevad asutused esitavad ESMA-le direktiivi 2014/65/EL artikli 71 lõikes 3 ja artikli 71 lõikes 5 osutatud teabe, kasutades ESMA poolt kõnealuse teabe vastuvõtmiseks, säilitamiseks, avaldamiseks ja vahetamiseks loodud IT-süsteemi liideseid.
      2.   Lõikes 1 osutatud teave esitatakse ESMA-le aruandefailiga käesoleva määruse I lisas esitatud vormis.
      Artikkel 3
      Aruannete kehtetuks muutmine ja ajakohastamine
      1.   Kui pädev asutus soovib kehtetuks muuta olemasolevat aruandefaili, mille ta on vastavalt artiklile 2 eelnevalt ESMA-le esitanud, tühistab ta olemasoleva aruande ja saadab uue aruandefaili.
      2.   Kui pädev asutus soovib ajakohastada olemasolevat aruandefaili, mille ta on vastavalt artiklile 2 eelnevalt ESMA-le esitanud, esitab ta aruandefaili koos ajakohastatud teabega uuesti.
      Artikkel 4
      Tähtajad
      1.   Pädevad asutused teavitavad ESMAt kõikidest mõistetud, ent avaldamata halduskaristusest, sealhulgas nendega seotud kaebustest ja kaebuste lahendamise tulemustest, edastades aruandefaili hiljemalt kümme tööpäeva pärast seda, kui tehti karistuse avaldamata jätmise otsus.
      2.   Pädevad asutused saadavad ESMA-le kogu teabe (sealhulgas lõplik otsus) kõigi kriminaalkaristuste kohta, edastades aruande hiljemalt kümme päeva pärast kõnealuse teabe saamist.
      Artikkel 5
      Karistusi ja meetmeid käsitleva koondteabe iga-aastane esitamine
      Pädevad asutused esitavad ESMA-le direktiivi 2014/65/EÜ artikli 71 lõike 4 esimeses lõigus osutatud teabe, täites käesoleva määruse II lisas esitatud vormi. Kõnealusesse vormi kantakse vastavalt direktiivi 2014/65/EL artiklile 71 teave kõigi pädeva asutuse poolt eelmise kalendriaasta jooksul kehtestatud karistuste ja meetmete kohta.
      Esimeses lõigus osutatud vorm täidetakse elektrooniliselt ja saadetakse ESMA-le e-postiga hiljemalt iga aasta 31. märtsiks.
      Artikkel 6
      Kriminaaluurimisi ja -karistusi käsitleva anonüümse koondteabe iga-aastane esitamine
      Kui liikmesriigid on artikli 70 kohaselt määranud kriminaalkaristusi nimetatud artiklis osutatud rikkumiste korral, esitavad pädevad asutused ESMA-le direktiivi 2014/65/EL artikli 71 lõike 4 teises lõigus osutatud teabe, täites käesoleva määruse III lisas esitatud vormi. Kõnealusesse vormi kantakse vastavalt direktiivi 2014/65/EL artikli 71 lõike 4 teisele lõigule andmed kõigi pädeva asutuse poolt eelmise kalendriaasta jooksul algatatud kriminaaljuurdluste ja mõistetud kriminaalkaristuste kohta.
      Esimeses lõigus osutatud vorm täidetakse elektrooniliselt ja saadetakse ESMA-le e-postiga hiljemalt iga aasta 31. märtsiks.
      Artikkel 7
      Jõustumine ja kohaldamine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      Seda hakatakse kohaldama alates 3. jaanuarist 2018.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 22. juuni 2017
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 173, 12.6.2014, lk 349.
      
         (2)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (ELT L 331, 15.12.2010, lk 84).
      
         I LISA
         
            Direktiivi 2014/65/EL artikli 71 lõike 3 teise lõigu ja artikli 71 lõike 5 kohase teabe esitamise vorm
         
         Direktiivi 2014/65/EL artikli 71 lõike 3 teise lõigu ja artikli 71 lõike 5 kohane teave:
         
                     Andmeväli
                  
                  
                     Kirjeldus
                  
                  
                     Liik
                  
               
                     Karistuse tunnuskood
                  
                  
                     Pädeva asutuse määratud tunnuskood karistuse või meetme kohta teabe esitamiseks
                  
                  
                     Vabatahtlik
                  
               
                     Õigusraamistik
                  
                  
                     Liidu sellise õigusakti akronüüm, mille alusel karistus või meede on kehtestatud
                  
                  
                     Kohustuslik
                  
               
                     Liikmesriik
                  
                  
                     Karistuse või meetme kohta teavet esitava pädeva asutuse liikmesriigi akronüüm
                  
                  
                     Kohustuslik
                  
               
                     Üksuse tunnus
                  
                  
                     Selle üksuse kordumatu tunnuskood, kelle suhtes karistus või meede on kehtestatud
                  
                  
                     Kohustuslik (ainult investeerimisühingute suhtes kehtestatud karistuste või meetmete puhul)
                  
               
                     Karistuse laad
                  
                  
                     Teave selle kohta, kas teatatud karistus on kriminaalkaristus või halduskaristus
                  
                  
                     Kohustuslik (ainult karistuste puhul)
                  
               
                     Ametiasutuse tunnus
                  
                  
                     Karistuse või meetme kohta teavet esitava ametiasutuse tunnus
                  
                  
                     Kohustuslik
                  
               
                     Üksuse õigusraamistik
                  
                  
                     Liidu sellise õigusakti akronüüm, mida kohaldatakse üksuse suhtes, kelle suhtes karistus või meede on kehtestatud
                  
                  
                     Kohustuslik
                  
               
                     Üksuse täielik nimi
                  
                  
                     Sellise üksuse täielik nimi, kelle suhtes karistus või meede on kehtestatud
                  
                  
                     Kohustuslik (ainult juriidiliste isikute puhul)
                  
               
                     Juriidilise isiku täielik nimi
                  
                  
                     Nende füüsiliste isikute täielikud nimed, kelle suhtes karistus või meede on kehtestatud
                  
                  
                     Kohustuslik (üksnes füüsiliste isikute puhul)
                  
               
                     Karistuse eest vastutav pädev asutus
                  
                  
                     Karistuse või muu meetme kehtestanud pädeva asutuse akronüüm
                  
                  
                     Kohustuslik
                  
               
                     Karistuse/meetme sisu
                  
                  
                     Karistuse või meetme tekst ja karistuse või meetmega seonduv mistahes asjakohane teave (sealhulgas sellega seotud kaebused, kaebuste lahendamise tulemused ja mõistetud kriminaalkaristusega seotud lõplikud otsused) originaalkeeles
                  
                  
                     Kohustuslik
                  
               
                     Karistuse/meetme sisu
                  
                  
                     Karistuse või meetme tekst ja karistuse või meetmega seonduv mistahes asjakohane teave (sealhulgas sellega seotud kaebused, kaebuste lahendamise tulemused ja mõistetud kriminaalkaristusega seotud lõplikud otsused) muus keeles
                  
                  
                     Vabatahtlik
                  
               
                     Kuupäev
                  
                  
                     Kuupäev, mil pädev asutus karistuse või muu meetme kehtestas
                  
                  
                     Kohustuslik
                  
               
                     Aegumise kuupäev
                  
                  
                     Kuupäev, mil karistus või meede aegub
                  
                  
                     Vabatahtlik
                  
               
                     Avaldamine
                  
                  
                     Teave selle kohta, kas pädev asutus on karistuse või meetme avaldanud
                  
                  
                     Kohustuslik
                  
               
      
         II LISA
         
            Pädeva asutuse kehtestatud karistuste ja meetmete koondteabe esitamise vorm
         
         Tekst pildi
         
            Koondteave kõigi karistuste ja meetmete kohta, mille [pädeva asutuse nimi] on [aasta]. aastal … artikli … alusel kehtestanud
            SAATJA:
            Liikmesriik:
            Pädev asutus:
            Aadress:
            (Määratud kontaktisiku kontaktandmed)
            Nimi:
            Telefon:
            E-post:
            SAAJA:
            ESMA
            (Määratud kontaktisiku kontaktandmed)
            Nimi:
            Telefon:
            E-post:
            Lugupeetud [nimi]
            Vastavalt direktiivi 2014/65/EL artikli 71 lõike 4 esimesele lõigule esitame koondteabe kõigi [pädeva asutuse nimi] poolt [aasta]. aastal kehtestatud karistuste ja meetmete kohta.
         
         Tekst pildi
         
            (1) Palun märkida väärtus eurodes või liikmesriigi valuutas. Kui asjaomane karistus ei ole seotud mitte üksnes direktiivi 2014/65/EL või määruse (EL) nr 600/2014 asjaomase artikli rikkumisega, vaid ka muude sätete rikkumisega, lisada iga väärtuse juurde märge „KOONDNÄITAJA“.
            (2) Kehtestatud karistused/meetmed võivad hõlmata mitut õigusnormi ja seega ei pruugi eri ridade (karistuste või meetmete arv/trahvide summa) summa vastata kehtestatud karistuste/meetmete koguarvule või määratud trahvide summale.
            Lugupidamisega
            [allkiri]
            Siseriiklike õigusnormidega üle võetud direktiivi 2014/65/EL või Euroopa Parlamendi ja nõukogu määruse (EL) nr 600/2014 (1) artiklid, mida rikuti
            Aruandeperioodil kehtestatud karistuste/meetmete arv
            Aruandeperioodil määratud haldustrahvide summa
            [artikkel, lõige, lõik]
            [karistuste/meetmete arv]
            [trahvide summa (1)]
            Karistused/meetmed kokku
            [karistuste/meetmete arv kokku (2)]
            [trahvide summa kokku (1) (2)]
            (1) Euroopa Parlamendi ja nõukogu 15. mai 2014. aasta määrus (EL) nr 600/2014 finantsinstrumentide turgude kohta ning millega muudetakse määrust (EL) nr 648/2012 (ELT L 173, 12.6.2014, lk 84).
         
      
      
         III LISA
         
            Algatatud kriminaaljuurdluste ja mõistetud kriminaalkaristuste kohta anonüümse koondteabe esitamise vorm
         
         Tekst pildi
         
            Anonüümne koondteave kõigi … [aasta]. aastal … artikli … alusel algatatud kriminaaljuurdluste ja mõistetud kriminaalkaristuste kohta
            SAATJA:
            Liikmesriik:
            Pädev asutus:
            Aadress:
            (Määratud kontaktisiku kontaktandmed)
            Nimi:
            Telefon:
            E-post:
            SAAJA:
            ESMA
            (Määratud kontaktisiku kontaktandmed)
            Nimi:
            Telefon:
            E-post:
            Lugupeetud [nimi]
            Vastavalt direktiivi 2014/65/EL artikli 71 lõike 4 teisele lõigule esitame Teile anonüümse koondteabe kõigi [liikmesriigi nimi] […]. aastal algatatud kriminaaljuurdluste ja mõistetud kriminaalkaristuste kohta.
            Kriminaaluurimised
            (1) Kriminaaluurimine võidakse algatada mitme õigusnormi alusel ja seega ei pruugi erinevate ridade summa vastata kriminaaluurimiste koguarvule.
            Siseriiklike õigusnormidega üle võetud direktiivi 2014/65/EL või määruse (EL) nr 600/2014 artiklite rikkumised, mida uuriti
            Aruandeperioodil toimunud kriminaaluurimiste arv
            [artikkel, lõige, lõik]
            [kriminaaluurimiste arv]
            Kriminaaluurimisi kokku
            [kriminaaluurimiste koguarv (1)]
         
         Tekst pildi
         
            Kehtestatud kriminaalkaristused
            (2) Märkida väärtus eurodes või liikmesriigi valuutas. Kui asjaomane kriminaalkaristus ei ole seotud mitte üksnes direktiivi 2014/65/EL või määruse (EL) nr 600/2014 asjaomase artikli rikkumisega, vaid ka muude sätete rikkumisega, lisada iga väärtuse juurde märge „KOONDNÄITAJA“.
            (3) Kehtestatud kriminaalkaristused võivad hõlmata mitut õigusnormi ja seega ei pruugi eri ridade (kriminaalkaristuste arv/trahvide summa) summa vastata kehtestatud kriminaalkaristuste koguarvule/määratud trahvide kogusummale.
            Lugupidamisega
            [allkiri]
            Siseriiklike õigusnormidega üle võetud direktiivi 2014/65/EL või määruse (EL) nr 600/2014 artiklid, mida rikuti
            Aruandeperioodil kehtestatud kriminaalkaristuste arv
            Aruandeperioodil määratud kriminaalõiguslike trahvide summa
            [artikkel, lõige, lõik]
            [kriminaalkaristuste arv]
            [kriminaalõiguslike trahvide summa (2)]
            Kriminaalkaristusi kokku
            [kriminaalkaristuste koguarv (3)]
            [kriminaalõiguslike trahvide summa kokku (2) (3)]